Elisha Collier

Elisha Haydon Collier (1788 – 23. jaanuar 1856) oli Ameerika leiutaja ja insener, kes arendas välja ühe varajase pöörleva trumliga ränilukurelvamehhanismi ning patenteeris selle Inglismaal. Ta sündis Bostonis, Massachusettsis.

1818. aastal kolis Collier Inglismaale, kus Londonis 24. novembril 1818 patendeeris pöörleva trumliga ränilukurelvamehhanismi. Relv kasutas ränilukku ja käsitsi pööratavat viiekohalist trumlit, mis võimaldas teha mitu lasku järjest ilma relva uuesti laadimata. Mehhanismi algse idee töötas välja Ameerika ohvitser Artemas Wheeler, kelle lahendust Collier Inglismaal täiustas ja tootis.
pisi|Collieri patendiga ränilukuga viielasuline revolver, u 1818.
Kuigi relvad olid kallid ja neid valmistati vaid paarsada tükki, olid need olulised tehnilised eelkäijad hilisematele praktilisematele revolvritele, sealhulgas Samuel Colti mudelitele, mis tegid revolvri laialdaselt kasutatavaks sõjaväes, politseis ja tsiviilkasutuses. 

 Viited 

Kategooria:Ameerika Ühendriikide leiutajad
Kategooria:Sündinud 1788
Kategooria:Surnud 1856